
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1847 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Εφημερίες γιατρών στο Γ.Ν. Πτολεμαΐδας «Μποδο- 

σάκειο». 1 

Μέτρα υπέρ των παραγωγών της χώρας που οι γε- 
ωργοκτηνοτροφικές τους εκμεταλλεύσεις ζημιώθη¬ 
καν από πυρκαγιές κατά τη χρονική περίοδο από 2 

Μαρτίου 2003 έως και 31 Δεκεμβρίου 2005. 2 

Αναπροσαρμογή των Εξόδων Κηδείας Συνταξιούχων 

Ν.Α.Τ. 3 

Απαγόρευση Θήρας σε περίπτωση χιονοπτώσεων. 4 


Ανάκληση της υπ’ αριθμ. 10945/Φ.Π. 13.1.111/19.12.2001 
απόφασης Υπαγωγής του Γενικού Γραμματέα της 
Περιφέρειας Νοτίου Αιγαίου, όπως τροποποιήθη¬ 
κε με την υπ’ αριθμ. 4584/Φ.Π.13.1.111/8.9.2005 από¬ 
φαση του Γ εν. Γ ραμματέα της ΠΝΑ και της υπ’ 
αριθμ. 3318/Φ.Π.13.1.111/2.3.2006 απόφασης χορή¬ 
γησης παράτασης ολοκλήρωσης της επένδυσης, 
ολοκλήρωση και έναρξη παραγωγικής λειτουρ¬ 
γίας της εταιρείας με την επωνυμία «Αθανάσιος 
Παπαδόπουλος και Σια ΕΕ», σύμφωνα με τις δια¬ 


τάξεις του ν. 2601/1998, όπως ισχύει. 5 

Χορήγηση άδειας ίδρυσης και λειτουργίας Ερασιτε¬ 
χνικής Σχολής Χορού στην Αντιγόνη Κων/νου Κα- 
ραπάνου. 6 


ΑΠΟΦΑΣΕΙ Σ 

Αριθμ. 2/69622/0022 (1) 


Εφημερίες γιατρών στο Γ.Ν. Πτολεμαΐδας 
«Μποδοσάκειο». 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις των: 
α. ν. 1397/1983 (ΦΕΚ 143/τ. Α77.10.1983). 
β. ν. 2021/1992 (ΦΕΚ 123/τ. Α'/1992). 
γ. ν. 2519/1997 (ΦΕΚ 165/τ. Α721.8.1997). 
δ. ν. 2646/1998 (ΦΕΚ 236/τ. Α720.10.1998). 
ε. ν. 2676/1999 (ΦΕΚ 1/τ. Α75.1.1999). 
στ. ν. 2606/1998 (ΦΕΚ 89/τ. Α722.4.1998). 
ζ. Του άρθρου 40 του ν. 849/1978. 
η. ν. 2703/1999 (ΦΕΚ 72/τ. Α71999). 

0. ν. 2889/2001 (ΦΕΚ 37/τ. Α72.3.2001). 

ι. ν. 2920/2001 (ΦΕΚ 131/τ. Α727.6.2001). 

ια. ν. 3205/2003 (ΦΕΚ 297/τ. Α72003). 

ιβ. Του άρθρου 35 του ν. 3252/2004 (ΦΕΚ 132/τ. Α7 
16.7.2004). 

ιγ. Την υπ’ αριθμ. Υ3α/Γ.Π.οικ. 81535/2005 απόφαση 
(ΦΕΚ 1188/τ. Β726.8.2005). 

2. Τις διατάξεις του άρθρου 1 παρ. β του π.δ. 131/1987 
(ΦΕΚ 73/τ. Α725.5.1987). 

3. Την υπ’ αριθμ. 37930/ΔΙΟΕ/1264/14.10.2005 (ΦΕΚ 1432/ 
τ. Β714.10.2005) απόφαση του Πρωθυπουργού και του 
Υπουργού Οικονομίας και Οικονομικών «Ανάθεση αρ¬ 
μοδιοτήτων του Υπουργού Οικονομίας και Οικονομικών 
στους Υφυπουργούς Οικονομίας και Οικονομικών. 

4. Τις υπ’ αριθμ. Υ10α/Γ.Π./138299/30.1.2006, ΥΙΟα/Γ.Π. 
129776/30.1.2006 αποφάσεις του Υπουργείου Υγείας και 
Κοινωνικής Αλληλεγγύης. 

5. Το υπ’ αριθμ. 4094/8.6.2006 έγγραφο του Γ.Ν. Πτο- 
λεμάΐδας «Μποδοσάκειο». 

6. Την επιτακτική ανάγκη εύρυθμης λειτουργίας του 
Γ.Ν. Πτολεμαΐδας «Μποδοσάκειο». 

7. Το γεγονός ότι από την απόφαση αυτή προκαλείται δα¬ 
πάνη ύψους ποσού 200.000,00 € η οποία θα αντιμετωπισθεί 
από τις πιστώσεις του ΚΑΕ 0562 του Φ.210 του Υπουργείου 
Υγείας και Κοινωνικής Αλληλεγγύης, αποφασίζουμε: 

Συμπληρώνουμε την υπ’ αριθμ. ΥΙΟα/Γ.Π. 129776/30.1.2006 
(ΦΕΚ 92/τ. Β730.1.2006) κοινή απόφαση των Υπουργών 
Οικονομίας και Οικονομικών και Υγείας και Κοινωνικής 
Αλληλεγγύης, για τις εφημερίες ιατρικού προσωπικού 
και στην ετήσια πίστωση Νοσοκομείων και Κέντρων 
Υγείας προσθέτουμε τα εξής ποσά: 

ΝΟΣΟΚΟΜΕΙΑ ΔΑΠΑΝΗ 

Γ.Ν. Πτολεμαΐδας «Μποδοσάκειο» 200.000,00 € 

Η αύξηση αυτή αποτελεί την τελική οριστικοποίηση 
των δαπανών για εφημερίες έτους 2006 και οποιαδή¬ 
ποτε νέα μεταβολή θα μπορεί να γίνει μόνο με ισόποση 
ανακατανομή πιστώσεων του ίδιου κωδικού. 

Κατά τα λοιπά ισχύει η προαναφερόμενη απόφαση 
ως έχει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Δεκεμβρίου 2006 

οι ΥΠΟΥΡΓΟΙ 

ΥΦΥΠ.ΟΙΚΟΝΟΜΙΑΣ ΥΓΕΙΑΣ ΚΑΙ ΚΟΙΝΩΝΙΚΗΣ 

ΚΑΙ ΟΙΚΟΝΟΜΙΚΩΝ ΑΛΛΗΛΕΓΓΥΗΣ 

ΠΕΤΡΟΣ ΔΟΥΚΑΣ Δ. ΑΒΡΑΜΟΠΟΥΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθμ.299236 (2) 

Μέτρα υπέρ των παραγωγών της χώρας που οι γεωρ- 
γοκτηνοτροφικές τους εκμεταλλεύσεις ζημιώθηκαν 
από πυρκαγιές κατά τη χρονική περίοδο από 2 Μαρ¬ 
τίου 2003 έως και 31 Δεκεμβρίου 2005. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

(α) Του δεύτερου εδαφίου του άρθρου 4 του ν. 2945/2001 
(ΦΕΚ Α 223), όπως αντικαταστάθηκε με το άρθρο 13 του 
ν. 3074/2002 «Γενικός Επιθεωρητής Δημόσιας Διοίκησης, 
Αναβάθμιση του Σώματος Επιθεωρητών - Ελεγκτών Δη¬ 
μόσιας Διοίκησης και του Συντονιστικού Οργάνου Επιθε¬ 
ώρησης και Ελέγχου και άλλες διατάξεις» (ΦΕΚ Α' 296). 

(β) Της παρ. 17 του άρθρου 28 του ν. 3147/2003 «Ρύθ¬ 
μιση θεμάτων αγροτικής γης, επίλυση ζητημάτων απο- 
κατασταθέντων και αποκαθισταμένων κτηνοτροφών και 
άλλες διατάξεις» (ΦΕΚ Α' 135). 

(γ) Του ν.δ/τος 131/1974 «περί παροχής οικονομικών 
ενισχύσεων στη γεωργική κτηνοτροφική, δασική και αλι¬ 
ευτική παραγωγή» (ΦΕΚ Α' 320), όπως τροποποιήθηκε 
και συμπληρώθηκε με το ν. 1409/1983 (ΦΕΚ Α' 199), το 
άρθρο 11 του ν. 2512/1997 (ΦΕΚ Α' 138) και με το άρθρο 
37 του ν. 2538/1997 (ΦΕΚ Α' 242). 

(δ) Της παρ. 10 του άρθρου 39, του ν. 2065/1992 «Ανα¬ 
μόρφωση της άμεσης φορολογίας και άλλες διατάξεις» 
(ΦΕΚ Α' 113). 

(ε) Της παρ. 3 του άρθρου 22, του ν. 2362/1995 «Περί 
Δημοσίου Λογιστικού ελέγχου των δαπανών του κρά¬ 
τους και άλλες διατάξεις» (ΦΕΚ Α' 247). 

(στ) Των άρθρων 48 και 90 του Κώδικα Νομοθεσίας για 
την Κυβέρνηση και τα Κυβερνητικά Όργανα, που κυρώθηκε 
με το άρθρο πρώτο του π.δ/τος 63/2005 (ΦΕΚ Α' 98). 

2. Την υπ’ αριθμ. 37930/ΔΙΟΕ1264/14.10.2005 (ΦΕΚ Β' 1432) 
κοινή απόφαση του Πρωθυπουργού και του Υπουργού 
Οικονομίας και Οικονομικών «Καθορισμός αρμοδιοτή¬ 
των των Υφυπουργών Οικονομίας και Οικονομικών» όπως 
τροποποιήθηκε με την υπ’ αριθμ. 5733/ΔΙΟΕ179/9.2.2006 
(ΦΕΚ Β' 204) όμοια απόφαση και ισχύει. 

3. Την υπ’ αριθμ. 282608/28.11.2005 κοινή απόφαση των 
Υπουργών Οικονομίας και Οικονομικών και Αγροτικής 
Ανάπτυξης και Τροφίμων «Κανονισμός Κρατικών Οικο¬ 
νομικών Ενισχύσεων» (ΦΕΚ Β' 1786). 

4. Το υπ’ αριθμ. Ε (2006) 3730/11.8.2006 έγγραφο της 
Ευρωπαϊκής Επιτροπής περί εγκρίσεως της Κρατικής 
Ενίσχυσης αριθ. ν. 138/2006. 

5. Τις Κοινοτικές Κατευθυντήριες Γραμμές για τις κρατι¬ 
κές ενισχύσεις στον τομέα της γεωργίας (2000/0 28/02). 

6. Το υπ’ αριθμ. 19956/18.10.2006 έγγραφο του Ορ¬ 
γανισμού Ελληνικών Γεωργικών Ασφαλίσεων (ΕΛ.Γ.Α.) 
- Ν.Π.Ι.Δ. 

7. Το γεγονός ότι η συνολική δαπάνη που απαιτείται για 
την υλοποίηση της παρούσας απόφασης σε βάρος του 
κρατικού προϋπολογισμού ανέρχεται σε 22.000.000,00 
Ευρώ. Η δαπάνη θα βαρύνει τον Τακτικό Προϋπολογισμό 
του Υπουργείου Αγροτικής Ανάπτυξης και Τροφίμων, 
σύμφωνα με τις διατάξεις του άρθρου 13 του ν. 3074/2002 
(Ε.Φ.29-110 κατηγορίας ΚΑΕ 2214), αποφασίζουμε 

Εγκρίνουμε τη λήψη των πιο κάτω μέτρων υπέρ των πα¬ 
ραγωγών της χώρας που οι γεωργοκτηνοτροφικές τους 


εκμεταλλεύσεις ζημιώθηκαν από πυρκαγιές, κατά τη χρονική 
περίοδο από 2 Μαρτίου 2003 έως και 31 Δεκεμβρίου 2005. 

Οι δικαιούχοι, οι τομείς ενισχύσεων, το ύψος των ενι¬ 
σχύσεων, οι όροι και οι προϋποθέσεις χορήγησης των 
ενισχύσεων, καθώς και οι γενικοί όροι εφαρμογής τους 
ορίζονται ως ακολούθως: 

Α. Ενισχύσεις χορηγούνται εφόσον έχει καεί μία ενι¬ 
αία έκταση ίση ή μεγαλύτερη των 1.000 στρεμμάτων 
και αφορούν: 

1. Ενισχύσεις για ανασύσταση καλλιεργειών. 

2. Ενισχύσεις για απώλεια παραγωγής ετήσιων καλ¬ 
λιεργειών ή συμπληρωματική ενίσχυση απώλειας πα¬ 
ραγωγής, πολυετών ειδών που κάηκαν. 

3. Ενισχύσεις για την αποκατάσταση των ζημιών σε 
πάγιο κεφάλαιο, καθώς και σε μηχανολογικό και γεωρ¬ 
γικό εξοπλισμό. 

4. Ενισχύσεις για την αντικατάσταση ζώων, πτηνών, 
πλαισιοκυψελών με σμήνος. 

5. Ενισχύσεις για τα αποθηκευμένα γεωργικά προϊόντα 
και τις ζωοτροφές που κάηκαν. 

6. Ενισχύσεις για την αγορά ζωοτροφών σε κτηνο- 
τρόφους όπου οι βοσκότοποι που χρησιμοποιούσαν 
καταστράφηκαν από πυρκαγιές. 

Β. Δικαιούχοι των Ενισχύσεων: 

1. Οι καλλιεργητές καρποφόρων δένδρων, αμπέλου και 
ακτινιδίων που υπέστησαν σοβαρές ζημιές στο φυτικό 
τους κεφάλαιο, εφόσον: 

α. Είναι κάτοχοι τουλάχιστον ί) είκοσι δένδρων κατ’ 
είδος, εκ των οποίων τα δέκα σοβαρά ζημιωθέντα. Ως 
ελάχιστος αριθμός δένδρων, κατ’ είδος, κατά αυτοτελές 
αγροτεμάχιο, ορίζονται τα πέντε δένδρα, ϋ) ενός στρέμ¬ 
ματος, στρεμματικών καλλιεργειών (αμπέλια, κ.ά.) κατά 
αυτοτελές αγροτεμάχιο, και έχει υποστεί ζημιά τουλά¬ 
χιστον το μισό στρέμμα κατ’ είδος καλλιέργειας. 

β. Η ποσοστιαία πραγματική απώλεια της πρώτης συ¬ 
γκομιδής, μετά την επέλευση των πυρκαγιών, στο σύνο¬ 
λο των κατεχόμενων κατ’ είδος, δένδρων ή στρεμμάτων 
του δικαιούχου, υπερβαίνει το 10%, ενώ η αντίστοιχη 
ποσοστιαία πραγματική απώλεια παραγωγής, πολλα- 
πλασιαζόμενη επί τον αριθμό των ετών κατά τα οποία 
σημειώνεται απώλεια παραγωγής, υπερβαίνει το 20% 
στις μειονεκτικές και το 30% στις λοιπές περιοχές. 

γ. Προβούν σε ανασύσταση των καλλιεργειών τους. 

1.1. Μορφή ζημιών: 

Ως σοβαρές ζημιές θεωρούνται αυτές που αφορούν: 

• Ολοκληρωτική καταστροφή των δένδρων, αμπέλων 
και ακτινιδίων. 

• Πρόκληση βλαβών στη βάση του κορμού με αποτέλε¬ 
σμα καταστροφή του κορμού, των πρωτογενών και δευ¬ 
τερογενών κλάδων στα δένδρα, αμπέλια και ακτινίδια. 

• Πρόκληση βλαβών στους πρωτογενείς κλάδους, με 
αποτέλεσμα καταστροφή των πρωτογενών και δευτερο¬ 
γενών κλάδων στα δένδρα, τα αμπέλια και τα ακτινίδια. 

• Πρόκληση βλαβών στους δευτερογενείς κλάδους 
στα δένδρα. 

Ανάλογα με τον τρόπο ανασύστασης που θα εφαρμο¬ 
στεί για την αποκατάσταση των ζημιών τα καρποφόρα 
δένδρα, τα αμπέλια και τα ακτινίδια κατατάσσονται 
στις εξής κατηγορίες: 

• Δένδρα, αμπέλια και ακτινίδια, των οποίων η ανασύ¬ 
σταση θα γίνει με εκρίζωση και επαναφύτευση. 

• Δένδρα, αμπέλια και ακτινίδια, των οποίων η ανασύ¬ 
σταση θα γίνει με κοπή στη βάση του κορμού. 

• Δένδρα, αμπέλια και ακτινίδια, των οποίων η ανασύ- 1.2.Ύψος ενίσχυσης: 

στάση θα γίνει με κοπή των πρωτογενών κλάδων. Το ύψος της ενίσχυσης για την αποκατάσταση του 

• Δένδρα των οποίων η ανασύσταση θα γίνει με κοπή φυτικού κεφαλαίου (ενίσχυση για ανασύσταση) αναφέ- 

των δευτερογενών κλάδων. ρεται αναλυτικά στον Πίνακα που ακολουθεί: 

Πίνακας 1 


Χορηγούμενων ενισχύσεων γιο ανασύσταση φυτικού κεφαλαίου 


Αποκατάσταση φυτικού κεφαλαίου (ενίσχυση για ανασύσταση) 

Για εκρίζωση & επαναφύτευση 

€ 

Ελαιόδενδρα, εσπεριδοειδή, συκιές, φιστικιές 

δένδρο 

μέχρι 

18 

Λοιπά καρποφόρα δένδρα 

δένδρο 

μέχρι 

12 

Αμπέλια 

στρέμμα 

μέχρι 

■Μ 

Ακτινίδια 




Για κοπή στη βάση του κορμού 




Ελαιόδενδρα, εσπεριδοειδή, συκιές, φιστικιές 


μέχρι 

12 

Αοιπά καρποφόρα δένδρα 

δένδρο 

μέχρι 

9 

Αμπέλια 

στρέμμα 



Ακτινίδια 

στρέμμα 

μέχρι 


Για κόψιμο των πρωτογενών κλ.άδων 




Ελαιόδενδρα, εσπεριδοειδή, συκιές, φιστικιές 

δένδρο 

μέχρι 

7 

Λοιπά καρποφόρα δένδρα 


ΗΠ57Ϊ-3—Ι 

4 

Αμπέλια 




Ακτινίδια 




Για κόψιμο των δευτερογενών κλάδων 




Ελαιόδενδρα, εσπεριδοειδή, συκιές, φιστικιές 

δένδρο 

μέχρι 

5 

1 Αοιπά καρποφόρα δένδρα 

δένδρο 

μέχρι_ 

3 


2. Δικαιούχοι συμπληρωματικής ενίσχυσης: 

Από τους πιο πάνω καλλιεργητές, οι κατά κύρια 
απασχόληση γεωργοί, καθώς και ορισμένες άλλες κα¬ 
τηγορίες προσώπων (περιστασιακοί εργάτες, μικροε- 
παγγελματίες, κλπ), όπως αυτοί προσδιορίζονται στο 
άρθρο 10 του εγκεκριμένου ν. 123/2004 προγράμματος 
(κοινή υπουργική απόφαση υπ’ αριθμ. 282608/28.11.2005 
- Κανονισμός Κρατικών Οικονομικών Ενισχύσεων), και οι 


οποίοι πληρούν και τις λοιπές προϋποθέσεις που ανα- 
φέρονται σε αυτήν, δικαιούνται εκτός από την ενίσχυση 
για την ανασύσταση και συμπληρωματική ενίσχυση για 
την απώλεια της παραγωγής. 

Το ύψος της ενίσχυσης για την απώλεια παραγωγής 
(συμπληρωματική ενίσχυση) των πολυετών ειδών που 
υπέστησαν ζημιές στο φυτικό τους κεφάλαιο, αναφέ- 
ρεται στον Πίνακα 2 που ακολουθεί: 


Πίνακας 2 

Χορηγούμενες ενισχύσεις για απώλεια παραγωγής 


Απώλεια παραγωγής (Συμπληρωματική ενίσχυση) 


Για εκρίζωση & επαναφύτευση 

Ελαιόδενδρα, εσπεριδοειδή, συκιές, φιστικιές 

δένδρο 

μέχρι 

€ 

40 

Λοιπά καρποφόρα δένδρα 

δένδρο 

μέχρι 

30 

Αμπέλια (οινοποιίας) 

στρέμμα 

μέχρι 

600 

Αμπέλια (επιτραπέζια) 

στρέμμα 

μέχρι 

800 

Ακτινίδια 

στρέμμα 

μέχρι 

1300 

Γ ια κοπή στη βάση τσο κορμού 

Ελαιόδενδρα, εσπεριδοειδή, συκιές, φιστικιές 

δένδρο 

μέχρι 

30 

Λοιπά καρποφόρα δένδρα 

δένδρο 

μέχρι 

26 

Αμπέλια (οινοποιίας) 

στρέμμα 

μέχρι 

300 

Αμπέλια (επιτραπέζια) 

στρέμμα 

μέχρι 

400 

Ακτινίδια 

στρέμμα 

μέχρι 

650 

Γ ια κόψιμο των πρωτογενών κλάδων 

Ελαιόδενδρα, εσπεριδοειδή, συκιές, φιστικιές 

δένδρο 

μέχρι 

21 

Λοιπά καρποφόρα δένδρα 

δένδρο 

μέχρι 

17 

Αμπέλια (οινοποιίας) 

στρέμμα 

μέχρι 

200 

Αμπέλια (επιτραπέζια) 

στρέμμα 

μέχρι 

250 

Ακτινίδια 

στρέμμα 

μέχρι 

300 

Γ ια κόψιμο των δευτερογενών κλάδων 

Ελαιόδενδρα, εσπεριδοειδή, συκιές, φιστικιές 

δένδρο 

μέχρι 

14 

Λοιπά καρποφόρα δένδρα 

δένδρο 

μέχρι 

10 


2.1. Τρόποι χορήγησης συμπληρωματικής ενίσχυσης: 
Η συμπληρωματική ενίσχυση για την απώλεια της πα¬ 
ραγωγής θα καταβληθεί για τα καρποφόρα δέντρα σε 
τέσσερις ετήσιες δόσεις όταν πρόκειται για εκρίζωση και 


επαναφύτευση ή κοπή στη βάση του κορμού, σε τρεις ετή¬ 
σιες δόσεις για κόψιμο των πρωτογενών κλάδων και σε δύο 
ετήσιες δόσεις για κοπή των δευτερογενών κλάδων. 

Στα αμπέλια ή ακτινίδια η ενίσχυση θα καταβληθεί 

σε τρεις ετήσιες δόσεις για εκρίζωση ή κοπή στη βάση 
του κορμού και σε δύο ετήσιες δόσεις για κοπή των 
πρωτογενών κλάδων. 

Στον Πίνακα 3 που ακολουθεί καθορίζεται (σε ποσο¬ 


στό) το ύψος των ετήσιων δόσεων οικονομικής ενίσχυ¬ 
σης για τη συμπληρωματική ενίσχυση (απώλεια παρα¬ 
γωγής) των δικαιούχων, που το φυτικό τους κεφάλαιο 
ζημιώθηκε σοβαρά από τις πυρκαγιές: 


Πίνακας 3 


Καθορισμός ετήσιων δόσεων Συμπληρωματικής Ενίσχυσης (σε ποσοστό %) 


Είδος ανασύστασης 

Ευρώ ανά 
δένδρο/στρέμμα 

ΔΟΣΕΙΣ 

1" 

2" 

3 11 

4 1 * 

% 

% 


% 

Για εκρίζωση & επαναφύτευση 






ελαιόδεντρα, συκιές, εσπεριδοειδή, φιστικιές 

μέχρι 40 €/δ 

30 

30 

25 

15 

λοιπά καρποφόρα δένδρα 

μέχρι 30 Γ/δ 

26 

26 

25 

23 

αμπέλια (οινοποιίας) 

μέχρι 600 €/στ 

38 

35 

27 


αμπέλια (επιτραπέζια) 

μέχρι 800 Γ/στ 

56 

31 

13 


Ακτινίδια 

μέχρι 1300 €/στ 

38 

34 

28 


Για κοπή στη βάση του κορμού 






ελ,αιόδενδρα, συκιές, εσπεριδοειδή, φιστικιές 

μέχρι 30 €/δ 

33 

33 

21 

13 

λοιπά καρποφόρα δένδρα 

μέχρι 26 €/ό 

30 

28 

26 

16 

αμπέλια (οινοποιίας) 

μέχρι 300 Γ/στ 

70 

23 

7 


αμπέλια (επιτραπέζια) 

μέχρι 400 Γ/στ 

63 

25 

12 


Ακτινίδια 

μέχρι 650€/στ 

54 

.31 

15 


Κοπή πρωτογενών κλάδων 






ελαιόδενδρα, συκιές, εσπεριδοειδή, φιστικιές 

μέχρι 21 €/δ 

38 

38 

24 


λοιπά καρποφόρα δένδρα 

μέχρι 17€/δ 

41 

41 

18 


αμπέλια (οινοποιίας) 

μέχρι 200€/στ 

60 

40 



αμπέλια (επιτραπέζια) 

μέχρι 250€/στ 

60 

40 



Ακτινίδια 

μέχρι 300€/στ 

60 

40 



Κοπή δευτερογενών κλάδων 






ελαιόδενδρα, συκιές, εσπεριδοειδή, φιστικιές 

μέχρι 14 Γ/δ 

57 

43 



λοιπά καρποφόρα δένδρα 

μέχρι 10 €/δ 

60 

40 




Τόσο η εκτίμηση της ζημιάς, όσο και η διαπίστωση απο¬ 
κατάστασης της ζημιάς θα γίνεται από υπάλληλο του 
ΕΛ.Γ.Α. ή από Επιτροπή, όπου αυτό κρίνεται αναγκαίο. 
Τα μέλη της Επιτροπής ορίζονται από τον ΕΛ.Γ.Α. Οι 
ανωτέρω, κατά περίπτωση, θα διαπιστώνουν τον αριθμό 
των καρποφόρων δένδρων, τα στρέμματα των αμπέλων, 
ακτινιδίων που ανασυστάθπκαν. καθώσ και το είδοσ τπο 


ανασύστασης που εφαρμόσθηκε, χωριστά κατά κατηγορία 
(εκρίζωση και επαναφύτευση, κοπή στη βάση του κορμού, 
κλπ.) και θα βεβαιώνουν την πραγματοποίησή της. 

Οι απαιτούμενες εργασίες ανά είδος καλλιέργειας, κα¬ 
τηγορία ζημιάς, μορφή εργασίας, ανά δένδρο ή στρέμμα 
και κόστος εργασίας, είναι αυτές που αναγράφονται 
στον Πίνακα 4 που ακολουθεί: 

Πίνακας 4 


Γεωργικές εργασίες ανασύστασης- Ποσά ανά δένδρο/ στρέμμα (€) 


Α1 

Εκρίζωση και Επαναφύτευση 

Ελιές 

δένδρο 

Εσπ/δή 

δένδρο 

Συκιές 

δένδρο 

Λοιπά 

δένδρο 

Αμπέλια 

στρέμμα 

Ακτινίδια 

στρέμμα 

1 

Εκρίζωση με εκσκαφέα 

2,50 

1,67 

2,50 

1,50 

50,00 

37,50 

2 

Απομάκρυνση κλάδων (εργατικά) 

3,00 

3,00 

3,75 

3,00 

40,00 

21,00 

3 

Απομάκρυνση κλάδων (μεταφορικά) 

1,20 

0,85 

1,60 

0,77 

38,40 

28,80 

4 

όργωμα-φρεζάρισμα 

0,80 

0,24 

1,00 

0,22 

12,00 

12,00 

5 

Αγορά δενδρυλλίων (με ΦΠΑ) 

6,00 

4,00 

7,00 

2,00 

600,00 

150,00 

6 

Ανοιγμα λάκκων - Φύτευση 

3,00 

3,00 

2,00 

2,00 

36,00 

16,00 

7 

Απολύμανση εδάφους 

0,00 

2,00 

0,00 

0,00 

2,00 

2,00 

8 

Αίπανση 

0,50 

0,40 

0,50 

0,40 

40,00 

24,00 

9 

Αρδεύσεις 

0,40 

0,40 

0,50 

0,36 

18,00 

18,00 

10 

Φρεζαρίσματα 

0,27 

0,08 

0,33 

0,07 

4,00 

4,00 

11 

Τσαπίσματα 

0,50 

0,50 

0,63 

0,45 

80,00 

24,00 

12 

Στήριγμα -δέσιμο-διαμόρφωση 

2,00 

0,89 

2,50 

0,05 

20,00 

20,00 

13 

Ψεκασμοί 

0,60 

1,20 

1,50 

1,08 

30,00 

30,00 

14 

Διάφορα υλικά 

0,50 

0,50 

0.50 

0,50 

20,00 

10,00 

15 

Αξία σύρματος 





59,00 

480,00 

16 

Αξία σύμματος-τοποθέτηση 





15,00 

440,00 


Σύνολο δαπανών 

21,27 

18,73 

24,31 

12,40 

1064,40 

1317,30 


ΚΥΑ 

18,00 

18,00 

18,00 

12,00 

1000,00 

1000,00 

Α2 

Κοπή στη βάση του κορμού 


Εσπ/δή 

Συκιές 

Λοιπά 

Αμπέλια 

ΕΣΗ3 

1 

Κοπή (Ττη βάση του κορμού 


3,00 

3,75 

3,00 

40,00 


2 

Απομάκρυνση κλάδων (μεταφορικά) 

1,20 

0,85 

1,60 

0,77 



3 

Εμβολιασμός 


4,00 

4,00 

3,00 

160,00 


4 

Λίπανση 


0,40 

0,50 

0,40 



5 

Αρδεύσεις 

■ϋι 


0,50 

0,36 



6 

Φρεζαρίσματα 

0,27 


0,33 

0,07 

■■ΕΚ! 

^η£μ>] 

7 

Ψεκασμοί 





ΒΗΗΜί] 


8 

Στήριγμα -δέσιμο-όιαμόρφωση 






■Ηϋζαα 

9 

Μονοβέργισμα 

1,33 



0,60 

30,00 

■■Π 


Σύνολο δαπανών 

ΚΕΕΣ!] 



9,33 

380,40 

315,80 


ΚΥΑ 




9,00 

180,00 

180,00 

Α3 

Κοπή πρωτογενών κλάδων 


Εσπ/δή 

Συκιές 

Λοιπά 

Αμπέλια 

Ακτινίδια 

1 

Κοπή πρωτογενών κλάδων 


3,00 

3,75 

3,00 

ΜΕΜΠΤΟ 

21,00 

2 

Απομάκρυνση κλ.άδων (μεταφορά) 






28,80 

3 

Λίπανση 

0,50 

ΒΗΚΕ 


0,40 

40,00 

24,00 

4 

Αρδεύσεις 


0ΚΔ11 

0,50 

0,36 



5 

Φρεζαρίσματα 

0,27 

0,08 

0,33 



■ 

6 

Ψεκασμοί 

0,60 

1,20 

1,50 

1,08 

30,00 

30,00 

7 

Στήριγμα- δέσιμο-όιαμόρφωση 

2,00 

0,89 

2,50 

0,05 

20,00 

20,00 

8 

Μονοβέργισμα 

0,67 

0,67 

1,25 

0,30 

15,00 

15,00 


Σύνολο 

8,63 

7,49 

11,93 

6,03 

205,40 

160,80 


ΚΥΑ 

7,00 

7,00 

7,00 

4,00 

120,00 

120,00 

Α4 

Κοπή δευτερογενών κλάδων 

Ελιές 

Εσπ/δή 

Συκιές 

Λοιπά 




Το 70% των προηγούμενων δαπανών 

6,04 

5,24 

8,35 

4,22 




ΚΥΑ 5,00 5,00 5,00 3,00 


3. Οικονομική ενίσχυση δικαιούνται επίσης οι γεωρ- 
γοκτηνοτρόφοι που: 

α) Η ετήσια παραγωγή τους ζημιώθηκε κατά είδος 
προϊόντος σε ποσοστό 20% και πάνω για τις μειονεκτι¬ 
κές περιοχές και 30% και πάνω για τις λοιπές περιοχές 
της χώρας, σε σχέση με το σύνολο των κατεχόμενων 
κατ’ είδος, δένδρων ή στρεμμάτων του δικαιούχου, υπό 
τους περιορισμούς της περίπτωσης α της παραγράφου 
1, του Μέρους Β της απόφασης αυτής. Η μέση απόδο¬ 
ση του έτους ζημιάς, καθώς και του μέσου όρου της 
προηγούμενης τριετίας, κατ’ είδος και κατά Νομό, θα 
εξαχθεί από τα επίσημα στατιστικά στοιχεία του Νομού, 
όπως αυτά έχουν εξαχθεί από την αρμόδια Δ/νση του 
Υπουργείου Αγροτικής Ανάπτυξης και Τροφίμων. 

Το ύψος της χορηγούμενης οικονομικής ενίσχυσης 
είναι ίσο με το 50% της αξίας της παραγωγής που 
έχασαν. 

β) Τα αποθηκευμένα γεωργικά προϊόντα ή ζωοτροφές 
καταστράφηκαν σε ποσοστό κατ’ είδος 20% και πάνω 
για τις μειονεκτικές περιοχές και 30% και πάνω για τις 
λοιπές περιοχές της χώρας: 

• σε σχέση με τη συνολική τους παραγωγή, εφόσον 
προέρχονται από ίδια παραγωγή, 

• σε σχέση με τα συνολικά αποθέματα τους, εφόσον 
προέρχονται από αγορά, με σκοπό πάντα τις ανάγκες 
εξυπηρέτησης της γεωργοκτηνοτροφικής τους εκμε¬ 
τάλλευσης. 

Το ύψος της χορηγούμενης οικονομικής ενίσχυσης είναι 
ίσο με το 60% της αξίας της παραγωγής που καταστρά¬ 
φηκε ή της αξίας των αποθηκευμένων προϊόντων και 
ζωοτροφών εξ’ αγοράς, αντίστοιχα. 

γ) I. Το πάγιο κεφάλαιό τους (γεωργοκτηνοτροφικά 
κτίσματα, θερμοκήπια, εγκαταστάσεις, κ.λπ.). 

II. Ο μηχανολογικός, γεωργικός και λοιπός εξοπλισμός 
τους (γεωργικά μηχανήματα, δίκτυα και σωλήνες με¬ 
ταφοράς νερού για άρδευση καλλιεργειών ή ύδρευση 


ζώων, τα δίκτυα ελαιοσυλλογής, τα ελαιόπανα και τα 
μέσα κάλυψης των καλλιεργειών, κ.λπ.), που -βάσει τι¬ 
μολογίων αγοράς- είχε αγορασθεί από το δικαιούχο το 
έτος ζημιάς ή μέχρι ένα έτος πριν την ημερομηνία που 
καταστράφηκαν, ζημιώθηκε σε ποσοστό 10% και πάνω 
και θα προβούν σε ανακατασκευή, αντικατάσταση ή 
επισκευή αυτών δικαιούνται οικονομική ενίσχυση. 

Το ύψος της χορηγούμενης οικονομικής ενίσχυσης 
είναι ίσο με το 70% της δαπάνης αποκατάστασης των 
ζημιών (ανακατασκευής ή επισκευής). 

δ) Θα αντικαταστήσουν τα ζώα, πτηνά, πλαισιοκυψέ- 
λες με σμήνος ή χωρίς σμήνος, εφόσον αυτά αποτελούν 
συγκροτημένη εκμετάλλευση, σύμφωνα με τους Ειδικούς 
Περιορισμούς της περίπτωσης Β της παραγράφου II του 
άρθρου 4 του Κανονισμού Κρατικών Οικονομικών Ενι¬ 
σχύσεων Ενίσχυσης (Κ.Υ.Α. αριθμ. 282608/ 28.11.2005). Το 
ποσοστό των απωλειών πρέπει να είναι 20% και πάνω 
για τις μειονεκτικές περιοχές και 30% και πάνω για τις 
λοιπές περιοχές της χώρας, επί του συνολικού αριθμού 
των εκτρεφόμενων ζώων, πτηνών ή των διατηρουμένων 
πλαισιοκυψελών με σμήνος του γεωργοκτηνοτρόφου. 

Το ύψος της ενίσχυσης θα είναι ίσο με το 80% της 
αξίας των πλαισιοκυψελών ή του ζωικού κεφαλαίου που 
ζημιώθηκε και αντικαταστάθηκε. 

ε) Κατείχαν συγκροτημένη εκμετάλλευση, σύμφωνα 
με τους Ειδικούς Περιορισμούς της περίπτωσης Β της 
παραγράφου II του άρθρου 4 του Κανονισμού Κρατικών 
Οικονομικών Ενισχύσεων (κοινή υπουργική απόφαση υπ’ 
αριθμ. 282608/28.11.2005) και τουλάχιστον το 30% επί 
του συνόλου των βοσκοτόπων που έκαναν χρήση, με 
βάση ισχύουσες βεβαιώσεις χρήσης βοσκοτόπου από 
την Τοπική Αυτοδιοίκηση, κάηκε. Το ύψος της χορηγού¬ 
μενης οικονομικής ενίσχυσης θα είναι μέχρι το 100% 
της αξίας των αγοραζόμενων ζωοτροφών, για διάστημα 
90 ημερών, με ημερήσια ενίσχυση για την αγορά των 
ζωοτροφών, η οποία δεν μπορεί να υπερβεί τα 0,21 ευρώ 

ανά αιγοπρόβατο ή 1,17 ευρώ ανά βοοειδές (όπως αυτά 
δηλώνονται αρμοδίως), σε περίπτωση καταστροφής του 
συνόλου των χρησιμοποιούμενων βοσκότοπων. Στις λοι¬ 
πές περιπτώσεις η ημερήσια ενίσχυση θα είναι ανάλογη 
με το ποσοστό ζημιάς του βοσκότοπου. 

Δικαιούχοι των ενισχύσεων της παραγράφου 3 είναι 
οι κατά κύρια απασχόληση γεωργοί, καθώς και ορισμέ¬ 
νες άλλες κατηγορίες προσώπων (μικροεπαγγελματίες, 
μικροεισοδηματίες, περιστασιακοί εργάτες κλπ), όπως 
αυτοί προσδιορίζονται στο άρθρο 10 του εγκεκριμένου 
ν. 123/2004 προγράμματος (κοινή υπουργική απόφα¬ 
ση υπ’ αριθμ. 282608/28.11.2005 Κανονισμός Κρατικών 
Οικονομικών Ενισχύσεων) και πληρούν και τις λοιπές 
προϋποθέσεις που αναφέρονται σ’ αυτήν. 

Γ. ΓΕΝΙΚΑ 

1. Ο καθορισμός των δικαιούχων, η εκτίμηση των ζη¬ 
μιών, η διαπίστωση αποκατάστασής τους και η κατα¬ 
βολή των αναφερομένων οικονομικών ενισχύσεων θα 
γίνει από τον ΕΛ.Γ.Α. Αποκλείονται των αναφερομένων 
οικονομικών ενισχύσεων οι αγρότες: 

• Που πήραν ή θα πάρουν άμεσα ή έμμεσα οικονομική 
ενίσχυση από άλλο φορέα του Δημοσίου για ζημιά που 
περιλαμβάνεται στην παρούσα, εφόσον αυτή είναι ίση ή 
μεγαλύτερη από αυτήν που προβλέπεται στην απόφαση 
αυτή, άλλως χορηγείται σ’ αυτούς η διαφορά, ώστε το 
άθροισμα των διαφόρων οικονομικών ενισχύσεων, να 
μην υπερβαίνει την προβλεπόμενη στην απόφαση αυτή 
οικονομική ενίσχυση. 

• Που είναι ενταγμένοι σε άλλα προγράμματα του 
Υπουργείου Αγροτικής Ανάπτυξης και Τροφίμων, στα 
οποία υπάρχουν όροι που δεν είναι σύμφωνοι με την 
απόφαση αυτή. 

• Που είναι ήδη ενταγμένοι σε άλλο πρόγραμμα για 
τη ζημιωθείσα παραγωγή ή τα ζημιωθέντα μέσα και 
εξακολουθούν να επιδοτούνται. 

• Που υπέβαλαν ψευδείς Δηλώσεις με σκοπό την πα- 
ραπλάνηση της Υπηρεσίας. 

• Που κρίθηκαν υπαίτιοι εμπρησμού. 

2. Δικαιούχοι ενίσχυσης δύνανται να κριθούν όσοι εξ’ 
αυτών δεν έχουν καμία υποχρέωση επιστροφής χρη¬ 
μάτων από άλλη ενίσχυση, η οποία κρίθηκε ως ασυμ¬ 
βίβαστη. 

3. Αποκλείονται της ενίσχυσης ζημιές από πυρκαγιές 
σε μεμονωμένες εκμεταλλεύσεις. 

4. Οι αναφερόμενες στην απόφαση αυτή οικονομικές 
ενισχύσεις θα χορηγούνται στο σύνολό τους, εφόσον 
δεν υπερβαίνουν το 100% του κόστους ανασύστασης/ 
αποκατάστασης / αντικατάστασης (αφού αφαιρεθούν 
τυχόν δαπάνες που δεν πραγματοποιήθηκαν ή δεν θα 
πραγματοποιηθούν). Το ποσό της ενίσχυσης θα μειώνεται 
επίσης κατά το ποσό των όποιων καταβολών απευθείας 
ενισχύσεων. 

5. Οι ενταγμένοι στο υπόψη πρόγραμμα δικαιούχοι ανα¬ 
λαμβάνουν την υποχρέωση να αποδέχονται οποιοδήποτε 
έλεγχο και υποδείξεις που θα γίνονται από τις αρμόδιες 
Εθνικές ή Κοινοτικές Υπηρεσίες, άλλως θα επιστρέφουν 
εντόκως τα καταβληθέντα ποσά των ενισχύσεων. 

6. Στην περίπτωση που κατά την περίοδο εκπλήρω¬ 
σης μακροχρόνιας υποχρέωσης που έχει αναληφθεί ως 
προϋπόθεση για τη χορήγηση ενίσχυσης, ο δικαιούχος 
μεταβιβάσει την εκμετάλλευση, εξ ολοκλήρου ή εν μέρει, 
σε άλλο πρόσωπο, το πρόσωπο αυτό δύναται να τον 


υποκαταστήσει για το υπόλοιπο της περιόδου, μόνο ως 
προς τις υποχρεώσεις, εφόσον τηρούνται οι προβλεπό- 
μενες από το καθεστώς ενίσχυσης προϋποθέσεις και 
αποδεχθεί τις προβλεπόμενες δεσμεύσεις. Εάν αυτό δεν 
συμβεί ο αρχικός δικαιούχος υποχρεούται να επιστρέψει 
τις ενισχύσεις που έχει εισπράξει. 

Στις περιπτώσεις αυτές θα πρέπει να κοινοποιείται 
έγγραφο στο αρμόδιο Υποκ/μα ΕΛ.Γ.Α., μαζί με τα σχε¬ 
τικά δικαιολογητικά, σε διάστημα μέχρι ένα μήνα από 
τη μεταβίβαση, ώστε να κρίνεται ο νέος δικαιούχος 
και στη συνέχεια να ενημερώνεται ο φάκελος, και οι 
αρμόδιες ελεγκτικές αρχές. 

7. Σε περίπτωση ανωτέρας βίας μπορεί να μην απαι¬ 
τηθεί η επιστροφή των ενισχύσεων που έλαβε ο δι¬ 
καιούχος. Ως περιπτώσεις ανωτέρας βίας, μπορούν να 
γίνουν δεκτές, αποδεικνυόμενες με επίσημα έγγραφα, 
ιδίως οι παρακάτω περιπτώσεις: 

α) Θάνατος του κατόχου της εκμετάλλευσης . 

β) Μακροχρόνια ανικανότητα προς εργασία του κα¬ 
τόχου της εκμετάλλευσης. 

γ) Απαλλοτρίωση ή αναδασμός σημαντικού τμήματος 
της εκμετάλλευσης, εφόσον δεν ήταν προβλέψιμη την 
ημέρα της ανάληψης της δέσμευσης. 

δ) Σοβαρή φυσική καταστροφή που έπληξε σημαντικά 
την εκμετάλλευση. 

ε) Επιζωοτία που προσβάλλει το σύνολο ή μέρος της 
αγέλης του κατόχου της εκμετάλλευσης. 

Στις προαναφερόμενες περιπτώσεις θα πρέπει να κοι¬ 
νοποιείται έγγραφο στο αρμόδιο Υποκ/μα ΕΛ.Γ.Α., μαζί 
με τα σχετικά αποδεικτικά στοιχεία, εντός ενός μηνάς 
από τη στιγμή που ο κάτοχος είναι σε θέση να το πρά- 
ξει, ώστε να ενημερώνεται ο φάκελος του δικαιούχου 
και οι αρμόδιες ελεγκτικές αρχές. 

8. Η επιστροφή των αχρεωστήτως καταβληθέντων 
ποσών θα γίνεται σύμφωνα με τις διατάξεις του 
ν.δ. 356/1974 περί «κωδικός εισπράξεως Δημοσίων εσό¬ 
δων». 

9. Ο Υπουργός Αγροτικής Ανάπτυξης και Τροφίμων 
μπορεί επίσης με αποφάσεις του, σε ορισμένες ειδικές 
περιπτώσεις που κρίνει απαραίτητο, να προσδιορίζει 
(αναλογικά) το ποσό ή το ποσοστό των ενισχύσεων 
στα πλαίσια του προϋπολογισμού που έχει εγκριθεί για 
κάθε δραστηριότητα και των ποσοστών ενίσχυσης που 
προβλέπονται στην απόφαση αυτή. 

10. Στις περιπτώσεις που οι δικαιούχοι ενισχύσεων 
είχαν ασφαλιστεί σε ασφαλιστικό φορέα, τότε η ενίσχυ¬ 
ση που προβλέπεται με την απόφαση αυτή χορηγείται 
στο σύνολο της, εφόσον το άθροισμα της αποζημίωσης 
που καταβάλλεται από τον ασφαλιστικό φορέα και της 
οικονομικής ενίσχυσης που καταβάλλεται από το παρόν 
πρόγραμμα δεν υπερβαίνει το 100% της ζημιάς, άλλως 
αυτή μειώνεται αναλογικά. 

11. Σε περίπτωση που αγρότης πήρε μέρος της πα¬ 
ραγωγής του, πριν από την πυρκαγιά, η οικονομική 
ενίσχυση για την απώλεια παραγωγής θα μειωθεί ανα¬ 
λογικά. 

12. Εφόσον η αποκατάσταση των ζημιών αφορά εκρί- 
ζωση και επαναφύτευση ή κοπή στη βάση του κορμού, 
τότε ο δικαιούχος αναλαμβάνει την υποχρέωση να 
πραγματοποιεί την επαναφύτευση ή τον εμβολιασμό 
με την ίδια καλλιέργεια και με ενδεικνυόμενες ποικι¬ 
λίες, πάντα με τη σύμφωνη γνώμη της Δ/νσης Γεωρ- 

γίας ή Αγροτικής Ανάπτυξης (πρόσφατη η υπ’ αριθμ. 
274617/27,4.2005 απόφαση του Υπουργού Αγροτικής 
Ανάπτυξης και Τροφίμων). 

13. Τα παραστατικά που θα προσκομίσουν οι ζημιω- 
θέντες παραγωγοί για να πάρουν τις προβλεπόμενες 
οικονομικές ενισχύσεις, θα γίνονται δεκτά εφόσον έχουν 
ημερομηνία μεταγενέστερη της ημερομηνίας που συ¬ 
νέβη η ζημιά. 

14. Το κόστος στο οποίο δεν υπεβλήθη ο δικαιούχος 
εξαιτίας της ζημιάς που προκλήθηκε στις καλλιέργειες 
(μη πραγματοποίηση της συγκομιδής, κλπ.) θα ληφθεί 
υπόψη κατά τον υπολογισμό της ενίσχυσης. 

15. Εφόσον διαπιστωθεί ότι δεν τηρήθηκαν οι όροι των 
σχετικών αποφάσεων, θα ανακτηθούν οι οικονομικές 
ενισχύσεις που θα έχουν χορηγηθεί στους πληγέντες 
παραγωγούς. 

16. Η αποκατάσταση των ζημιών, βάσει των ανωτέρω, 
θα πρέπει να πραγματοποιηθεί σε αποκλειστική προ¬ 
θεσμία δύο ετών από την έκδοση της απόφασης αυτής. 
Η ισχύς της απόφασης αυτής είναι τριετής. 

Τυχόν διευκρινίσεις και οδηγίες για την εφαρμογή της 
απόφασης αυτής, παρέχονται από τον ΕΛ.Γ.Α. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Δεκεμβρίου 2006 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΑΓΡΟΤΙΚΗΣ ΑΝΑΠΤΥΞΗΣ 

ΚΑΙ ΟΙΚΟΝΟΜΙΚΩΝ ΚΑΙ ΤΡΟΦΙΜΩΝ 

ΠΕΤΡΟΣ ΔΟΥΚΑΣ ΕΥΑΓΓΕΛΟΣ ΜΠΑΣΙΑΚΟΣ 
-♦- 

Αριθμ. 5411.1/49/06 (3) 

Αναπροσαρμογή των Εξόδων Κηδείας Συνταξιούχων 
Ν.Α.Τ. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ - 
ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις: 

α) Του β.δ. 563/1968 «Περί καθορισμού δικαιολογητικών 
εξόδων κηδείας συνταξιούχων ΝΑΤ - ΚΠΦΝ». 

β) Του άρθρου 5 παρ. 6 του ν. 2575/1998 «Ρύθμιση θε¬ 
μάτων αρμοδιότητας Υπουργείου Εμπορικής Ναυτιλίας» 
(Α' 23) με το οποίο αντικαταστάθηκε το άρθρο 36 του 
ν. 4502/1966 (Α' 54) όπως τέθηκε ως αρθρ. 51 του Κωδι- 
κοποιημένου με το π.δ. 913/78 νόμου 792 (Α' 220). 

γ) Του άρθρου 22 παρ. 3 εδαφ. (α) του ν. 2362/1995 
«Περί Δημοσίου Λογιστικού, ελέγχου των δαπανών του 
Κράτους κ,λπ.» (Α' 247). 

δ) Του άρθρου 4 του π.δ. 79/1990 «Περί τροποποιήσεως 
Οργανισμού Υπουργείου Οικονομικών και Οργανισμού 
Νομαρχιών» (Α' 37). 

ε) Του άρθρου 73 του ν. 2084/1992 «Αναμόρφωση της 
Κοινωνικής Ασφάλισης και άλλες διατάξεις» (Α' 165). 

στ) Του π.δ. 372/1995 «Μεταφορά της Γ ενικής Γ ραμμα- 
τείας Κοινωνικών Ασφαλίσεων από το Υπουργείο Υγείας 
Πρόνοιας και Κοινωνικών Ασφαλίσεων στο Υπουργείο 
Εργασίας» (Α' 201). 

ζ) Του άρθρου 90 του π.δ/τος 63/22.4.2005 « Κωδι¬ 
κοποίηση της νομοθεσίας για την Κυβέρνηση και τα 
Κυβερνητικά όργανα» (Α'98). 


η) Της υπ’ αριθμ. 37930/ΔΙΟΕ 1264/14.10.2005 κοινής 
απόφασης του Πρωθυπουργού και του Υπουργού Οικο¬ 
νομίας και Οικονομικών «Καθορισμός αρμοδιοτήτων των 
Υφυπουργών Οικονομίας και Οικονομικών» (Β' 1432). 

2. Το υπ’ αριθμ. 30191/277/31.7.2006 έγγραφο Υπ. Οικο¬ 
νομίας και Οικονομικών. 

3. Το απόσπασμα πρακτικών της 17ης/13.6.2006 συνε¬ 
δρίασης του ΔΣ/ΝΑΤ (θέμα 15ο), αποφασίζουμε: 

1. Την αναπροσαρμογή των εξόδων κηδείας που κα¬ 
ταβάλλονται σε αυτούς που έχουν επιμεληθεί της κη¬ 
δείας συνταξιούχων του ΝΑΤ, στο ποσό των εξακοσίων 
τριάντα οκτώ (638,00) ευρώ, εφάπαξ. 

2. Η προθεσμία υποβολής αίτησης του δικαιούχου των 
εξόδων κηδείας ορίζεται σε ένα (1) έτος από τον θάνατο 
του συνταξιούχου. 

3. Από την απόφαση αυτή θα προκληθεί οικονομική 
επιβάρυνση η οποία θ’ αυξήσει τις δαπάνες του ΝΑΤ, με 
βάση τα στοιχεία του προϋπολογισμού του έτους 2006, 
κατά 52.500 ευρώ περίπου τον πρώτο χρόνο. 

- Τον 2° χρόνο 53.000,00 ευρώ περίπου 

-Τον 3° χρόνο 54.000,00 ευρώ περίπου 

- Τον 4° χρόνο 54.500,00 ευρώ περίπου 

- Τον 5° χρόνο 56.000,00 ευρώ περίπου. 

Η δαπάνη για το οικονομικό έτος 2006 θα αντιμε- 
τωπισθεί από την εγγεγραμμένη στον προϋπολογισμό 
του ΝΑΤ πίστωση (ΚΑΕ 0634) και για τα επόμενα έτη 
από τις πιστώσεις που θα εγγράφονται κατ’ έτος στον 
προϋπολογισμό του. 

4. Η απόφαση αυτή ισχύει από την δημοσίευσή της 
στην Εφημερίδα της Κυβερνήσεως. 

5. Να κοινοποιηθεί για εκτέλεση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 1 Δεκεμβρίου 2006 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΑΠΑΣΧΟΛΗΣΗΣ 

ΚΑΙ ΟΙΚΟΝΟΜΙΚΩΝ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

ΠΕΤΡΟΣ ΔΟΥΚΑΣ Σ. ΤΣΙΤΟΥΡΙΔΗΣ 

ΕΜΠΟΡΙΚΗΣ ΝΑΥΤΙΛΙΑΣ 

ΜΑΝ. Κ. ΚΕΦΑΛΟΓΙΑΝΝΗΣ 
-♦- 

Αριθμ. 7684 ΔΑΔ 38 (4) 

Απαγόρευση Θήρας σε περίπτωση χιονοπτώσεων. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις δ/ξεις του β.δ. 733/1969, π.δ. 94/1993 «περί καθο¬ 
ρισμού αρμοδιοτήτων». 

2. Τις δ/ξεις του αρθ. 258 παρ. 3 στ' και παρ. 5 του ν.δ. 
86/1969 «περί δασικού κώδικα». 

3. Την υπ’ αριθμ. 5631/26.7.2000 απόφαση του Γενικού 
Γραμματέα Περιφέρειας Κ. Μακεδονίας «περί κατανομής 
αρμοδιοτήτων σε θέματα δασών κ.λπ.». 

4. Την υπ’ αριθμ. 414985/29.11.1985 κοινή υπουργική 
απόφαση, άρθρο 5 παρ. 3 (ΦΕΚ 717/Β'/18.12.1985) «μέτρα 
διαχείρισης της άγριας πτηνοπανίδας» σε συμφωνία με 
την οδηγία 79/409/2.4.1979 Ε. Ο. Κ. 

5. Το γεγονός ότι είναι αναγκαία η προστασία της 
άγριας πανίδας στην περιοχή μας από το αλόγιστο και 
εξοντωτικό κυνήγι κατά την περίοδο των χιονοπτώσεων 
κατά το οποίο η αμυντική ικανότητα των θηραμάτων 
μειώνεται σημαντικά, αποφασίζουμε: 

Απαγορεύουμε το κυνήγι όλων των θηραμάτων (πτε¬ 
ρωτών και θηλαστικών) σε περίπτωση που επικρατούν 
ιδιαίτερα δυσμενείς συνθήκες λόγω: 

- χιονοπτώσεων μεγάλης διάρκειας και έντασης 

- κάλυψης πλήρως του εδάφους με χιόνι και 

- παρατεταμένου παγετού. 

Η απόφαση αυτή θα τηρηθεί από τους υπαλλήλους 
της Δασικής Υπηρεσίας, της Αγροφυλακής, της Αστυ¬ 
νομίας, του Κυνηγετικού Συλλόγου Κατερίνης των Δή¬ 
μων και Κοινοτήτων της περιοχής μας και από κάθε 
φιλόνομο πολίτη. 

Η παρούσα δ/ξη ισχύει για την κυνηγετική περίοδο 
2006-2007 και από την ημέρα της δημοσίευσής της. Οι 
παραβάτες διώκονται με τις δ/ξεις 3 στ και 5 του αρθ. 
258 του ν.δ. 86/1969 (όπως τροποποιήθηκε με το αρθ. 
1 του ν. 177/1975) και τιμωρούνται με την δ/ξη 3γ και 
18 του αρθ. 287 του ν.δ. 86/1969 (όπως τροποποιήθηκε 
με το αρθ. 16 του ν.δ. 996/1971 και με το αρθ. 12 του ν. 
177/1975). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κατερίνη, 22 Νοεμβρίου 2006 

Με εντολή Γενικού Γραμματέα Περιφέρειας 
Ο Προϊστάμενος Δ/νσης Δασών 
ΑΘ. ΚΑΡΑΪΣΚΟΣ 

-♦- 

(δ) 

Ανάκληση της υπ’ αριθμ. 10945/Φ.Π. 13.1.111/19.12.2001 από¬ 
φασης Υπαγωγής του Γ ενικού Γ ραμματέα της Πε¬ 
ριφέρειας Νοτίου Αιγαίου, όπως τροποποιήθηκε με 
την υπ’ αριθμ. 4584/Φ.Π.13.1.111/8.9.2005 απόφαση του 
Γ εν. Γ ραμματέα της Περιφέρειας Νοτίου Αιγαίου και 
της υπ’ αριθμ. 3318/Φ.Π.13.1.111/2.3.2006 απόφασης χο¬ 
ρήγησης παράτασης ολοκλήρωσης της επένδυσης, 
ολοκλήρωση και έναρξη παραγωγικής λειτουργίας 
της εταιρείας με την επωνυμία «Αθανάσιος Παπαδό- 
πουλος και Σια ΕΕ», σύμφωνα με τις διατάξεις του ν. 
2601/1998, όπως ισχύει. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΝΟΤΙΟΥ ΑΙΓΑΙΟΥ 

Με την υπ’ αριθμ. 21568//Φ.Π.13.1.111/1.12.2006 απόφαση 
του Γ ενικού Γ ραμματέα της Περιφέρειας Νοτίου Αιγαίου, 
αποφασίζεταί: 

I) Ανάκληση της υπ’ αριθμ. 10945/Φ.Π.13.1.111/19.12.2001 
απόφασης Υπαγωγής του Γ ενικού Γ ραμματέα της Περι¬ 
φέρειας Νοτίου Αιγαίου, όπως τροποποιήθηκε με την υπ’ 
αριθμ. 4584/Φ .Π.13.1.111/8.9.2005 απόφαση του Γ εν. Γ ραμ¬ 
ματέα της Περιφέρειας Νοτίου Αιγαίου, με την οποία 
είχε υπαχθεί στις διατάξεις του ν. 2601/1998 η επένδυση 
της εταιρείας με την επωνυμία «Αθανάσιος Παπαδόπου- 
λος και Σια Ε.Ε» με διακριτικό τίτλο «Κυκλαδική Φάρμα», 
που αναφέρεται στην Ίδρυση Εκτροφείου Στρουθοκα¬ 
μήλων στην νήσο Σίφνο του Νομού Κυκλάδων. 

II) Η ανάκληση της υπ’ αριθμ. 3318/Φ.Π.13.1.111/2.3.2006 
απόφασης χορήγησης παράτασης ολοκλήρωσης της 
επένδυσης, ολοκλήρωση και έναρξη παραγωγικής λει¬ 
τουργίας της εταιρείας «Αθανάσιος Παπαδόπουλος και 
Σια Ε.Ε» 


III) Την επιστροφή του ποσού της επιχορήγησης σύμ¬ 
φωνα με τις διατάξεις της παρ. 12 του άρθρου 11 του 
ν. 2601/1998. 

Η περίληψη αυτή να δημοσιευθεί στην Εφημερίδα της 
Κυβερνήσεως. 

Με εντολή Γ ενικού Γ ραμματέα Περιφέρειας 

Ο Προϊστάμενος ΔΙ.Σ.Α. 

ΕΛΕΥΘΕΡΙΟΣ ΚΑΣΤΡΙΣΙΟΣ 

- ♦ - 

Αριθμ. 4656 (6) 

Χορήγηση άδειας ίδρυσης & λειτουργίας, Ερασιτεχνι¬ 
κής Σχολής Χορού στην ΑΝΤΙΓΟΝΗ ΚΩΝ/ΝΟΥ ΚΑ- 
ΡΑΠΑΝΟΥ. 

Ο ΝΟΜΑΡΧΗΣ ΚΑΡΔΙΤΣΑΣ 

Έχοντας υπόψη: 

1. Τις διατάξεις του π.δ. 30/1996 «περί οργανώσεως 
& λειτουργίας της Ν.Α.» όπως τροποποιήθηκε μεταγε¬ 
νέστερα. 

2. Τις διατάξεις του ν. 1158/1981 «Περί οργανώσεως & 
διοικήσεως Σχολών Ανωτέρας Καλλιτεχνικής Εκπ/σης 
κ.λπ.» (ΦΕΚ 127/τ. Α713.5.1981). 

3. Τις διατάξεις του π.δ. 457/1983 (ΦΕΚ 174/τ. Α'/1983) 
«Ιδρυση & λειτουργία Ερασιτεχνικών Σχολών Χορού», 
όπως τροποποιήθηκε & συμπληρώθηκε μεταγενέστερα. 

4. Τις διατάξεις του άρθρου 15 του ν. 1348/1983 
«Διάλυση του Ν.Π.Δ.Δ. με την επωνυμία «Αρμα Οέσπιδος» 
και άλλες διατάξεις» (ΦΕΚ 47/τ. Α714.4.1983). 

5. Τις διατάξεις του π.δ. 347/1986 (ΦΕΚ 154 Α') «Μετα¬ 
βίβαση αρμοδιοτήτων στους Νομάρχες και στις Περι¬ 
φερειακές Αρχές, Διανομαρχιακού επιπέδου (αρ. 1 παρ.5 
εδαφ. γ, δ & στ). 

6. Την από 13.11.2006 αίτηση της Αντιγόνης Κων/νου 
Καραπάνου, με τα συνοδεύοντα δικαιολογητικά. 

7. Το πρακτικό αυτοψίας υπ’ αριθμ. 4610/30.11.2006 της 
Επιτροπής, του άρθρου 6 παρ. 4 του ν. 1158/1981, όπως 
τροποποιήθηκε μεταγενέστερα. 

8. Η Σχολή θα λειτουργήσει, με καλλιτεχνικό Δ/ντή την 
ίδια δεδομένου ότι, πληροί τις προβλεπόμενες προϋπο¬ 
θέσεις των διατάξεων των άρθ. 2, παρ. 2 και του άρθ. 5 
παρ. 1 του π.δ. 457/1983, αποφασίζουμε: 

1. Χορηγούμε στην ΑΝΤΙΓΟΝΗ ΚΩΝ/ΝΟΥ ΚΑΡΑΠΑΝΟΥ, 
άδεια ίδρυσης και λειτουργίας Ερασιτεχνικής Σχολής 
Χορού, στο κτίριο επί των οδών δ. Εμμανουήλ και 25ης 
Μαρτίου γωνία, στη Καρδίτσα. Επωνυμία της Σχολής 
ορίζεται η: «Ερασιτεχνική Σχολή Χορού ΑΝΤΙΓΟΝΗ ΚΑ¬ 
ΡΑΠΑΝΟΥ». 

2. Η Σχολή θα αρχίσει τη λειτουργία της, από το 
Σχολικό έτος 2006-2007. 

3. Από τις διατάξεις αυτής της απόφασης, δεν προ- 
καλείται δαπάνη σε βάρος του Κρατικού προϋπολογι¬ 
σμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καρδίτσα, 5 Δεκεμβρίου 2006 
Ο Νομάρχης 

ΒΑΣ. ΑΝΑΓΝΩΣΤΟΠΟΥΛΟΣ 

